**GINOP-6.1.5-17**

***Munkahelyi képzések támogatása nagyvállalatok munkavállalói számára***

A felhívás célja:

A felhívás kiemelt célja annak elősegítése, hogy minél többen férjenek hozzá a munkahelyi tanulási lehetőségekhez. Különös tekintettel azokra a munkavállalókra, akik a munkaerő-piacon maradáshoz szükséges alap- és személyes kompetenciák fejlesztésére szorulnak.

Támogatás mértéke:

10 000 000 – 100 000 000 forint

 (Támogatási előleg maximális mértéke a megítélt támogatás 50%-a, de maximum 50 000 000 Ft.)

Rendelkezésre álló forrás:

18 520 000 000 forint

Rendelkezésre álló forrás elosztása, területi korlátozás:

A felhívásra csak a kevésbé fejlett régiók területén megvalósítható tervezett projektekre nyújthatók be támogatási kérelmek. A projekt több helyszínen is megvalósítható, de ebben az esetben is minden megvalósítási helyszínnek a kevésbé fejlett régiókban kell lennie.

Kiemelt megyékben (Bács-Kiskun, Baranya, Békés, Borsod-Abaúj-Zemplén, Hajdú-Bihar, Jász-Nagykun-Szolnok, Nógrád, Somogy, Szabolcs-Szatmár-Bereg): 12 308 615 328 (66,46%)

Nem kiemelt megyékben: 6 211 384 672 (33,54%)

(Forrás kimerülés esetén a Támogató felülvizsgálja a keretek közötti megoszlást.)

A támogatott kérelmek várható száma:

185 - 1852 db

Támogatási kérelem benyújtásának határideje:

2018. március 13. 10:00 órától kezdődően 2018. december 3. 12:00 óráig

Támogatást igénylők köre:

* nagyvállalatok
* rendelkeznek legalább két lezárt (beszámolóval alátámasztott), teljes (365 napot jelentő) üzleti évvel
* Magyarországon székhellyel rendelkező kettős könyvvitelt vezető gazdasági társaságok, szövetkezetek, vagy az EGT területén székhellyel, és Magyarországon fiókteleppel rendelkező szövtkezetek vagy kettős könyvvitelt vezető gazdasági társaságok fióktelepei
* a többségi állami tulajdonban álló gazdasái társaságok csak akkor nyújthatnak be támogatási kérelmet, ha a Kormány előzetesen hozzájárult
* partner- vagy kapcsolt vállalkozások kizárólag együtt, konzorciumi formában nyújthatnak be támogatási kérelmet

Kötelezően megvalósítandó, önállóan nem támogatható tevékenységek:

***a) Képzések lebonyolítása:***

* saját munkavállalók esetében az Fktv. 2.§ 2. pontja szerinti belső képzésként, vagy
* vásárolt szolgáltatásként megvalósuló külső képzésként, vagy
* saját teljesítés keretében az Fktv. szerint engedélyezett, vagy ágazati jogszabály szerint megvalósított képzésként;
(beleértve a képzéshez kapcsolódó előzetes tudásmérést- és a képzést követő elégedettségmérést)

*A felhívás keretében támogatható az alábbi képzések bármelyike:*

* OKJ képzés
* kombinált nyelvi képzés
* egyéb szakmai képzés
* egyéb képzés
* az Fktv. hatálya alá nem tartozó képzések

*A felhívás keretében a támogatást igénylőnek külső, a bevonás időpontjában nem foglalkoztatott személyeket kell bevonni a képzésekbe saját toborzással, a képzésbe vont saját dolgozók legalább* ***10%-os*** *mértékéig az alábbi célcsoportokból:*

* a bevonást megelőző 12 hónapban volt igazoltan közfoglalkoztatott
* legalább 3 hónapja regisztrált álláskereső
* egyéb munkavállalási korú inaktív személyek

Választható, önállóan nem támogatható tevékenységek:

1. **Projekt előkészítési tevékenységek:**
* közbeszerzéssel kapcsolatos tevékenységek, beleértve a közbeszerzési terv elkészítését is
* képzési terv kialakítása a munkavállalói igények figyelembe vételével
1. ***képzések megvalósításának előkészítése, beleértve az alábbiakat:***
* belső képzések és saját teljesítés keretében végrehajtott képzés esetében képzési program, tananyag kidolgozása
* szakmai programkövetelmény, ill. nyelvi programkövetelmény kidolgozása és nyilvántartásba vételének megvalósítása új, egyéb szakmai képzések és egyéb nyelvi képzések, valamint kombinált nyelvi képzések esetén
* saját teljesítés keretében végrehajtott képzés esetén a képzés Fktv. szerinti engedélyeztetése
1. ***A projekt menedzsmentjével kapcsolatos tevékenységek:***
* projektmunkatárs, munkatársak (projektmenedzser, pénzügyi menedzser) biztosítása
* a projektmenedzsmenti feladatok ellátását támogató adminisztrációs munkatársak alkalmazása
1. ***Képzések szervezéséhez, lebonyolításához szükséges szakmai megvalósító(k) alkalmazása, biztosítása***
2. ***Munkahelyi mentor alkalmazása***

(Amennyiben a támogatást igénylő az álláskeresői, közfoglalkoztatotti vagy inaktív célcsoportból a projekttel összefüggésben támogatással vagy támogatás nélkül a projekt megvalósításának időszakában legalább 1 főt foglalkoztatásba vesz, a foglalkoztatottak sikeres munkahelyi beilleszkedése érdekében munkahelyi mentor kijelölése és biztosítása szükséges. Egy mentor **legfeljebb 10 fő foglalkoztatottat** mentorálhat egyénileg.

Indikátorok:

* A képzésben részt vevők száma: min. 17 fő
* Képzésbe bevont munkavállalók száma: min. 15 fő
* Külső, a bevonás időpontjában nem foglalkoztatott személyek: a képzésbe bevont munkavállalók min. 10%-a, de legalább 2 fő
* A képzésben résztvevők közül hátrányos helyzetű saját munkavállalók aránya: a képzésbe bevont saját munkavállalók min. 5%-a, de legalább 2 fő
* A képzés során tanúsítványt, vagy bizonyítványt szerző résztvevők száma: a képzésen résztvevők min. 80%-a (Amennyiben a képzésen résztvevők között a hátrányos helyzetű munkavállalók aránya eléri a 25%-ot, min. 60%.)

(Munkahelyi képzésben részt vevők száma: a projekt keretében minimum 20 órás képzésben részt vevő munkavállalók száma. Egy személy több képzésen is részt vehet, de jelen indikátor számba csak egyszer számolható be.

Képzésben résztvevők száma: a munkahelyi képzésben résztvevő munkavállalók száma, valamint külső, a bevonás időpontjában nem foglalkoztatott személyek száma együttesen.)

Amennyiben az indikátor nem éri el a projektre a támogatási okiratban meghatározott érték 75%-át, a támogatás csökkentésre kerül, illetve a kedvezményezett – vis maior esetét kivéve – a támogatás arányos részét, a rendeletben meghatározottak szerint köteles visszafizetni.

Képzési körök:

* a támogatható képzések minimum 80%-ának külső és/vagy saját teljesítésben Fktv. szerint engedélyezett vagy ágazati jogszabály szerint megvalósított képzésnek kell lennie
* a támogatható képzések max. 15%-a lehet egyéb nyelvi képzés vagy kombinált nyelvi képzés
* a támogatható képzések legfeljebb 20%-a lehet belső képzés

(igénylő saját teljesítésében végzett képzése – ha engedéllyel rendelkező vagy folytatásra jogosult az ágazati jogszabályok alapján – nem minősül belső képzésnek)

A felhívás keretében támogatott valamennyi képzés minimum időtartama 20 óra, a képzésnek a képzési program szerinti óraszáma számolható el a Felhívás keretében.

Előnyt élvez az a támogatást igénylő:

* amely a támogatási kérelem benyújtásának időpontjában rendelkezik vagy a projekt fizikai befejezésének végéig vállalja szakképzésben oktatott tanulók gyakorlati képzése vonatkozásában a szakképzésről szóló 2011. évi CLXXXVII. törvény (Szt.) szerinti érvényes tanulószerződéssel és/vagy együttműködési megállapodással, amely alapján gyakorlati képzésben részesít tanulókat és vállalja ennek fenntartását a fenntartási idő végéig
* felnőttképzési tevékenység folytatása
* igazolt működési tapasztalattal rendelkező képzőintézmények igénybevételének előnyben részesítése
* a szabad vállalkozási zónában megvalósuló projektek előnyben részesítése

A támogatási kérelmek elbírálásakor **előnyt élveznek azon támogatási kérelmek,** amelyekben a megjelölt képzések:

- az **Irinyi Terv** keretében kiemelten fejlesztendő területek valamelyikébe besorolható vállalati tevékenységi kör(ök) területén jelentkező feladatok ellátásához és/vagy az építőipari tevékenység technológiai fejlesztése, hatékonyság javítása érdekében valósulnak meg

- a munkavállalók **IPAR 4.0** megoldások alkalmazására való felkészítését segítik, illetve továbbképzésüket támogatják ezen a területen és/vagy

- Fktv. 2. § 5. pontja szerinti 2016. december 31-ig képzési nyilvántartásba vétellel engedélyezett **hatékonyság a munkavégzésben, vagy együttműködési helyzetekben hatékony kommunikáció, vagy általános termelésszervezési ismeretek, vagy csoportvezetői kompetencia fejlesztés** tárgyában egyéb képzéseket valósít meg és/vagy

- munkavállalók általános és **szakmai IKT ismereteinek bővítését** célozzák

A projekt végrehajtására rendelkezésre álló időtartam:

A projekt megkezdését követően legfeljebb 24 hónap áll rendelkezésre.

Fenntartási kötelezettség:

5 év

A támogatást igénylő vállalja, hogy a projekt keretében létrehozott kapacitásokat, termékeket, szolgáltatásokat a fenntartási időszak végéig fenntartja.

Elszámolható költségek:

1. Projekt előkészítés költségei
2. Projektmenedzsment költségei
3. Szakmai megvalósításban közreműködő munkatársak költségei
4. Projekt szakmai megvalósításához kapcsolódó szolgáltatások költségei szakértői szolgáltatás költségei
5. Célcsoport támogatásának költségei

***A felhívást érintő legfontosabb változások a 2017. évi verzióhoz képest***

* A GINOP Éves Fejlesztési Keretének megállapításáról szóló 1006/2016. (I.18.) Kormányhatározat módosításával összhangban a rendelkezésre álló keret 21.520.000.000 Ft-ról 18.520.000.000 Ft-ra csökkent
* A rendelkezésre álló forrás 66,46%-a a felhívásban megjelölt, nagy munkaerő-tartalékkal rendelkező megyékben megvalósuló fejlesztések támogatását szolgálja
* A képzésbe vont saját munkavállalók legalább 10%-os mértékéig külső munkavállaló bevonása kötelező az alábbi célcsoportokból:
* bevonást megelőző 12 hónapban igazoltan volt közfoglalkoztatott vagy
* legalább 3 hónapja regisztrált álláskereső vagy
* egyéb munkavállalási korú inaktív személyek
* Kölcsönzött munkaerő támogatása abban az esetben támogatható, amennyiben a sikeres képzést követően állományba kerül a kölcsönzött munkaerő
* A képzések lebonyolítása a korábban megfogalmazott belső és külső képzés mellett történhet saját teljesítés keretében (ez utóbbi kizárólag a Fktv. szerinti engedélyezett vagy ágazati jogszabály szerint megvalósított képzésekre vonatkozik)
* A Felhívás keretében támogatható képzések minimum 80%-ának külső és/vagy saját teljesítésben Fktv. szerint engedélyezett és vagy ágazati jogszabály szerint megvalósított képzésnek kell lennie
* A támogatható képzések - a korábbi 7% - helyett maximum 15%-a lehet egyéb nyelvi képzés vagy kombinált nyelvi képzés
* Módosult és új szempontokkal egészült ki a tartalmi értékelés szempontrendszere:
	+ a szakképzésről szóló 2011. évi CLXXXVII. törvény (Szt.) szerinti érvényes tanulószerződéssel és vagy együttműködési megállapodással való rendelkezés;
	+ felnőttképzési tevékenység folytatásának előnyben részesítése;
	+ igazolt működési tapasztalattal rendelkező képzőintézmények igénybevételének előnyben részesítése (árbevétel és működési idő);
	+ a szabad vállalkozási zónában megvalósuló projektek előnyben részesítése
* A 651/2014/EU rendelet I. Melléklete alapján meghatározott partner- vagy kapcsolt vállalkozások esetében lehetővé válik, hogy konzorciumi formában támogatási kérelmet nyújtsanak be
* A támogatási kérelmek benyújtására 2018. március 12. 10.00 órától 2018. december 3. 12.00 óráig van lehetőség
* Fontosabb változások az elszámolható költségekre vonatkozó korlátok esetében:
	+ a képzéshez kapcsolódó költségek és a képzésbe bevont munkavállalók személyi jellegű ráfordításai esetében az igényelt támogatás együttesen nem haladhatja meg a támogatást igénylő vállalkozás támogatási kérelem benyújtását megelőző utolsó lezárt, teljes üzleti évben fizetett személyi jellegű ráfordításainak a 25%-át;
	+ a képzési költségek nem haladhatják meg a képzésbe bevont munkavállalónként 580.000 Ft/fő költséget, valamint a 4000 Ft/fő súlyozott átlagos óradíjat;
	+ a képzésbe bevont munkavállalók személyi jellegű ráfordítása nem haladhatja meg a projekt összköltségének 30%-át;
	+ olyan munkavállalók vonhatóak be a támogatott képzésekbe, akik bruttó munkabére nem haladja meg a 405 459 Ft-ot, azzal, hogy a képzésbe vont saját munkavállalók 10%-ának mértékéig olyan munkavállalók is bevonhatóak a támogatott képzésekbe, akik bruttó munkabére nem haladja meg a 600.000 Ft-ot
* A képzési költségek vonatkozásában a képzést lebonyolító képzőintézmény által, a felhívás mellékleteként rendelkezésre álló sablon alapján kiállított referenciadokumentum benyújtása kötelező
* A képzések megvalósításának nyomon követése érdekében részletezésre került azon előírás, hogy képzésekről képzési irányonként és csoportonként egyidejű, a képzés teljes időtartamára kiterjedő mozgóképet vagy óránként fényképfelvételt és hanganyagot szükséges rögzíteni
* A felhívás egyes pontjaiban további, értelmezést segítő szövegpontosítások történtek